PROIECT

*ANEXA nr. \_\_\_*

**M 03- METODOLOGIE DE APROBARE A SOLICITĂRII DE PRELUNGIRE A ACTIVITĂȚII ȘI MENȚINERE A CALITĂȚII DE TITULAR ÎN ÎNVĂȚĂMÂNT ȘI/SAU CERCETARE, *valabilă începând cu anul universitar 2023-2024***

**Art. 1**. Prezenta metodologie stabilește principiile, criteriile și procedura aplicate în Universitatea ”Valahia” din Târgoviște pentru menținerea calității de titular în învățământ de către personalul didactic și de cercetare care împlinește vârsta legală de pensionare, în conformitate cu dispozițiile art. 219 din Legea Învățământului superior nr. 199/ 2023.

**Art. 2.** (1)Personalul didactic și de cercetare se pensionează la împlinirea vârstei de 65 de ani .

(2) Dacă împlinirea vârstei de 65 de ani are loc pe parcursul anului universitar în curs, membrii personalului didactic și de cercetare , la cerere, vor păstra această calitate până la sfârșitul anului universitar respectiv.

**Art. 3.** Senatul universitar, conform criteriilor de performanță profesională și a situației financiare, decide continuarea activității unui cadru didactic sau de cercetare după pensionare, în baza unui contract pe perioadă determinată*, de un an*, cu posibilitatea de prelungire anuală conform Cartei universitare, fără limită de vârstă.

**Art. 4.** Prin excepție de la prevederile Art. 1, în cazul în care structurile din componența universității nu pot acoperi normele cu cadre didactice titulare, Senatul universitar hotărăște menținerea calității de titular în învățământ și/sau în cercetare, cu toate drepturile și obligațiile ce decurg din această calitate, pe baza prezentei metodologii.

**Art. 5.** (1)Condițiile necesare pentru menținerea calității de titular , respectiv continuarea activității pentru membrii personalului didactic și de cercetare care au împlinit vârsta legală de pensionare de 65 de ani sunt:

1. Existența volumului de activități didactice și de cercetare care să permită constituirea unui post didactic aferent specializării și competențelor solicitantului;
2. Neafectarea constituirii normelor didactice și de cercetare pentru personalul didactic și de cercetare titular care nu a împlinit vârsta legală de pensionare precum și a organizării de concursuri didactice;
3. Solicitantul să aibă continuitate în universitate și să nu fi împlinit vârsta de 70 de ani. Dacă împlinirea vârstei de 70 de ani are loc pe parcursul anului universitar pentru care solicită menținerea calității de titular, solicitantul va păstra această calitate până la sfârșitul anului universitar;
4. Solicitantul să fi fost evaluat de către management în ultimii 5 ani și să fi obținut calificativul „foarte bine”;

(2) În cazul personalului didactic și de cercetare al Universității „Valahia” din Târgoviște care are *calitatea de membru al Academiei Române, al Sfântului Sinod al Bisericii Ortodoxe Române,* sau căruia*,* pentru merite profesionale și științifice deosebite, i s-a decernat de către Senatul Universității ”Valahia” din Târgoviște/ altă instituție similară titlul de doctor Honoris Causa*, respectiv cel de Professor Emeritus al UVT* nu se mai solicită îndeplinirea condițiilor prevăzute la alin. 1 lit. c) .

**Art. 6. (1)** Membrii personalului didactic și de cercetare care solicită continuarea activității după pensionare, respectiv menținerea calității de titular în învățământ și/sau cercetare trebuie să depună o cerere (anexa 1 -2) la Secretariatul Senatului Universitar, cu cel puțin 60 de zile înainte de împlinirea vârstei de pensionare in cazul prevăzut la art. 2, respectiv înainte de începerea anului universitar, în cazurile prevăzute la art. 3 și 4.

(2) Prin excepție de la dispozițiile alin. 1, pentru anul universitar 2023-2024, cererile pot fi depuse pana la data de 20 octombrie 2023 .

(3) Cererea prevăzută la alin 1 va fi însoțită de următoarele documente :

1. Curriculum vitae al solicitantului;
2. Fișa de autoevaluare a îndeplinirii criteriilor minimale de performanță corespunzătoare domeniului postului din ștatul de funcții ;
3. Adeverință din care să rezulte obținerea in ultimii 5 ani a calificativului de „foarte bine”;
4. Dovada calității de conducător de doctorat al IOSUD al UVT, în cazul conducătorilor de doctorat;
5. Dovada deținerii titlului de *Doctor Honoris Causa* al UVT/altei instituții similare, acolo unde este cazul;
6. Dovada deținerii titlului de *Professor Emeritus* al UVT, acolo unde este cazul;
7. Alte documente care susțin îndeplinirea criteriilor de performanță profesională academică.

**Art. 7. (1)** Președintele Senatului Universitar transmite în termen de 2 zile cererea și documentele prevăzute la art. 6 alin 1 și 3 in vederea obținerii avizului consultativ către :

* Consiliul departamentului/ facultății /IOSUD in cadrul căruia activează cadrul didactic și de cercetare
* Consiliul Școlii Doctorale
* Consiliul de Administrație

(2) Consiliul departamentului / facultății/ școlii doctorale, are obligația analizei cererii de prelungire anuală/ menținere a calității de titular în învățământ și / sau cercetare , în termen de 15 zile, pe baza condițiilor prevăzute la art. 5.

(3) Directorul departamentului / Decanul facultății / Directorul Școlii doctorale au obligația transmiterii dosarului solicitantului și avizului prevăzut la alin (2) în termen de 2 zile Consiliului de Administrație al Universității.

(4) Consiliul de Administrație are obligația analizei cererii de prelungire anuală/ menținere a calității de titular in învățământ și / sau cercetare, în termen de 15 zile de la data primirii dosarului și avizului prevăzut la alin 2.

(5) Avizele prevăzute la alin 2 și 4 sunt consultative și vor fi însoțite de note de fundamentare care justifică propunerea aprobată cu referire la îndeplinirea condițiilor prevăzute la art. 5 și din perspectiva Strategiei de Resurse Umane a Universității. Consiliul de Administrație analizează și justifică avizul emis și din perspectiva situației financiare a Universității.

(6) Rectorul Universității are obligația transmiterii dosarului solicitantului, avizelor și notelor de fundamentare către Senatul Universitar în termen de 2 zile de la data emiterii avizului.

(7) Continuarea activității după pensionare, respectiv menținerea calității de titular în învățământ și / sau cercetare se aprobă prin hotărârea Senatului Universitar.

(8) Consiliul departamentului / facultății / școlii doctorale, consiliul de administrație al Universității și Senatul Universitar , se pronunță cu privire la solicitările prevăzute de art. 219 din Legea nr 199/ 2023 în condițiile de cvorum și majoritate prevăzute de lege/ regulamentele proprii, prin vot secret.

**Art. 8.** (1) Procedura prevăzută la art. 7 este obligatorie și se parcurge succesiv.

(2) Senatul Universitar analizează solicitările de continuare a activității , respectiv menținere a calității de titular în învățământ și / sau în cercetare care au parcurs procedura stabilită prin prezenta metodologie.

**Art. 9.** (1) Cadrele didactice și de cercetare nominalizate în echipele proiectelor de cercetare își pot continua activitatea după pensionare la împlinirea vârstei de 65 de ani, până la finalizarea implementării proiectelor.

**Art. 10.** Prezenta Metodologie a fost adoptată în ședința Senatului Universității „Valahia” din Târgoviște din data de 15.09.2023 și este valabilă începând cu anul universitar 2023 – 2024, cu posibilitatea revizuirii în funcție de modificările legislative ulterioare.

**Art. 11.** Toate reglementările Universității ”Valahia” din Târgoviște referitoare la continuarea activității după vârsta de pensionare care au fost în vigoare până la data aprobării prezentei metodologii se abrogă.

**Anexa Nr. 1**

*(a se completa prin tehnoredactare)*

**Domnule Președinte al Senatului,**

Subsemnatul(a)......................................................................................................................

angajat(a) în funcția de............................................................la (departamentul-facultatea/ institutul de cercetare/ școala doctorală).............................................................................................

prin prezenta solicit acordarea dreptului de continuare a activității după împlinirea vârstei de pensionare în cadrul (departamentul-facultatea/institutul de cercetare/ școala doctorală)...........................................................................................................................................

 a) fără pensionare, în calitate de personal didactic sau de cercetare titular

 b) după pensionare, în calitate de personal didactic asociat, în regim de plata cu ora

*(se bifează una dintre formele de continuare a activității)*

Vă rog să binevoiți a trimite dosarul subsemnatului către consiliul departamentului/ facultății / instituției / consiliului școlii doctorale...............................................................................................

Menționez că am împlinit/voi împlini vârsta de pensionare în data de.............................................

Data Semnatura

**Domnului Președinte al Senatului Universității Valahia Târgoviște**

**Anexa Nr. 1.2**

*(a se completa prin tehnoredactare)*

*(se completează doar de către personalul didactic și de cercetare care dorește continuare activității și care deține calitatea de membru al Academiei Române, al Sfântului Sinod al Bisericii Ortodoxe Române, titlul de Doctor Honoris Causa al UVT sau al altei Universități sau titlul de Professor Emeritus al UVT)*

**Domnule Președinte al Senatului,**

Subsemnatul(a)............................................................................................................................

angajat(a) în funcția de............................................................la (departamentul-facultatea/ institutul de cercetare/ școala doctorală).............................................................................................

prin prezenta solicit acordarea dreptului de continuare a activității după împlinirea vârstei de pensionare în cadrul (departamentul-facultatea/institutul de cercetare/ școala doctorală)...........................................................................................................................................

 a) fără pensionare, în calitate de personal didactic sau de cercetare titular

 b) după pensionare, în calitate de personal didactic asociat, în regim de plata cu ora

*(se bifează una dintre formele de continuare a activității)*

Prin prezenta declar că dețin:

 calitatea de membru al Academiei Române

 calitatea de membru al Sfântului Sinod al Bisericii Ortodoxe Române

titlul de Doctor Honoris Causa acordat de UVT

titlul de Doctor Honoris Causa acordat de altă Universitate *(a se menționa universitatea la care se deține titlul).....................................................................................*

titlul de Professor Emeritus acordat de UVT

Data Semnătura

**Domnului Președinte al Senatului Universității Valahia Târgoviște**